Jezero (kraterra)

Jezero Marten dagoen krater bat da Syrtis Major laukian dagoena. Kraterraren diametroa 49,0 km ingurukoa da. Behin urez beteta zegola uste da, kraterraren barruan buztinez betetako delta bat dago. Haraneko sareak Marten eratzen zirenean kraterrean aintzira zegola uste da. Delta bat izateaz gain, kraterrak puntuzko barrak eta alderantzizko kanalak erakusten ditu. Deltaren eta kanalen azterketa batetik abiatuta, ondorioztatu zen kraterraren barruko lakua, ziur aski, azaleko isurketa jarraitua zegoen garai batean eratu zela.

2007an, aintzira zaharra aurkitu ondoren, Bosnia eta Herzegovinako Jezero herriaren omenez berrizendatu zen kraterra, herrialdeko hainbat hiri eponimotako bat. Zenbait hizkuntza eslaviarretan (bosniera, kroaziera, txekiera, montenegroera, serbiera, eslovakiera eta esloveniera barne), jezero hitzak "aintzira" esan nahi du.

2018ko azaroan, Jezero NASAk Mars 2020 misioaren Perseverance rover iblilgailuak lur hartzeko leku gisa hautatu zuela iragarri zen. 2020ko azaroan, arroka-erorketaren ebidentzia aurkitu zen roverrak esploratzeko asmoa duen delta-deposituen hegaletan, Jezero beraren horman, bai eta Jezeroren hondoan dagoen krater txiki baten paretan ere (2 kilometroko diametrokoa).

EHUko ikerlari talde batek kraterraren mapeatze prozesuan parte hartu zuen eta aztertutako hiru koadranteei Urbasa-Andia, Urdaibai eta Volcano of the Basque Coast izena jarri zieten.

 Irudi galeria 

 Erreferentziak 

 Kanpo estekak 

Kategoria:Marteko inpaktuzko kraterrak